Hit 'Em Up

«**Hit 'Em Up**», ամերիկացի ռեփեր Թուփաքի դիս-թրեք (diss track)՝ «*Outlawz»* հիփ հոփ խմբի մասնակցությամբ։ Դա *«How Do U Want It»* սինգլի B կողմն (B-side) է, որը թողարկվել է 1996 թվականի հունիսի 4-ին։ Երգի բառերը արատավոր վիրավորանքներ են պարունակում արևելյան ափի մի քանի ռեփերների, հիմնականում Շաքուրի նախկին ընկերոջ՝ Notorious B.I.G-ի (նաև խոսակցական լեզվով կոչվում է Բիգի Սմոլս) նկատմամբ, որը հետագայում դարձել է իր մրցակիցը։ Երգը ձայնագրվել է 1996 թվականին «*Can Am Studios»*-ում։ Երգի նախորդ տարբերակը ձայնագրվել է 1995 թվականի հոկտեմբերին։

Լրագրող Չակ Ֆիլիպսը, ով «*Can Am»*-ում հարցազրույց է վերցրել Շաքուրից, երգը նկարագրել է որպես «Արևելյան ափի դեմ ուղղված սուր ջիհադ, որում ռեփերը սպառնում է վերացնել Բիգիին, Փաֆին, «*Bad Boy»*-ի մի շարք արտիստների և Նյու Յորքի այլ կատարողների»։ Երգը արտադրվել է երկարամյա համագործակից Ջոնի «Ջեյ»-ի կողմից։ Տեսահոլովակը, որն ինքնին բնութագրվում է որպես անպարկեշտ, ներառում է Բիգիի, Փաֆիի և M.A.F.I.A-ի անդամ Լիլ Քիմին։

*«Hit 'Em Up»*-ը մեծ դեր խաղաց արևելյան և արևմտյան ափերի միջև հիփ-հոփի մրցակցության սրման գործում։ Դրա թողարկումից հետո արևելյան ափի ռեփերները, որոնք վիրավորված էին երգից, պատասխանեցին իրենց սեփական երգերով։ Երգի շուրջ վեճը մասամբ պայմանավորված է Շաքուրի սպանությամբ՝ մեքենայով կրակոցներով, դրա թողարկումից ընդամենը երեք ամիս անց։

Երգը համարվում է երբևէ ձայնագրված ամենամեծ դիս-երգերից, նաև ամենավայրի ու դաժաններից մեկը։

## Ծագում
*«Hit 'Em Up»*-ը գրվել և ձայնագրվել է «*Can-Am»* ստուդիայում 1996 թվականին։ Երգը ստեղծելու համար Թուփակ Շաքուրը հավաքագրել է իր նախկին «*Dramacydal»* խմբի անդամներին, որոնց հետ նա նախկինում աշխատել էր և ում հետ նա ցանկանում էր նորից աշխատել։ Միասին ռեփերները (այլ համախոհների հետ) ձևավորեցին «*Outlawz»*-ի օրիգինալ կազմը։ Առաջին և երրորդ համարները կատարում է Շաքուրը, երկրորդը՝ Հուսեյն Ֆաթալը, չորրորդը՝ Յակի Քադաֆին, հինգերորդը՝ Է.Դ.Ի. Մինը։ Սաունդթրեքի բաս գիծը Temptation-ի նախկին անդամ Դենիս Էդվարդսի «Don't Look Any Beyond» երգի նմուշն է, որը նախկինում տեղ է գտել 1987 թվականի Paid in Full ալբոմում (Էրիկ Բ.-ի և Ռակիմի երգ)։ Սաունդթրեքի բաս գործիքավորման հատվածը «Don't Look Any Further» երգի սեմփլն է «Temptation» խմբի նախկին անդամ Դենիս Էդվարդսի կողմից, որը նախկինում օգտագործվել է Paid in Full-ում (Eric B. & Rakim երգ), որը թողարկվել է 1987 թվականին։

Շաքուրի մոլեգնած վոկալի կատաղությունը, ինչպես ասում է «Hit 'Em Up» խմբի երկարամյա համագործակից և պրոդյուսեր Ջոնի «Ջեյ»-ը, լիովին անկեղծ էր։ Նա բացատրել է, որ Շաքուրն ի սկզբանե զայրացած էր Բիգիի և «*Bad Boy Records»*-ի վրա, քանի որ կարծում էր, որ նրանք դեր են խաղացել 1994 թվականի նոյեմբերի 30-ին իր վրա կատարված հարձակման մեջ։ Նա պնդում էր, որ Բիգին և նրա անձնակազմը տեղյակ էին իր վրա եղած կրակոցների մասին և ցանկանում էին, որ նա մահանա։ Շաքուրն օգտագործեց այս զայրույթը, որը Ջոնի «Ջեյ»-ը անվանեց «գերմարդկային», հարձակվելու համար Բիգիի և արևելյան ափի մյուս ռեփերների վրա։ Ջոնի «Ջեյ»-ը նաև նշել է, որ ինքը երբեք չի տեսել Շաքուրին այդքան զայրացած, և որ իր ռեփի խոսքերը ոչ մի կերպ ձևական չեն եղել, նկարագրելով ձայնագրման գործընթացը որպես «ամենահարդքորը, որը նա երբևէ արել է»։ Թեև նա շատ գոհ էր իր կատարած աշխատանքից և արդյունքում ստացված երգից, Ջոնի «Ջեյ»-ը ասել է, որ ցանկություն չունի կրկին աշխատել նման մեծ մասշտաբի որևէ բանի վրա։

Շաքուրը նաև զայրացած էր հրաձգության դեպքից ընդամենը ամիսներ անց սադրիչ կերպով՝ Բիգգիի կողմից թողարկած *«Who Shot Ya?»* երգից, և չնայած Շաքուրի անունը ուղղակիորեն չէր նշվում երգում, նա կարծում էր, որ դա ուղղված էր իր դեմ։ Շաքուրը խոստովանել է, որ թողարկել է «*Hit'Em Up»*-ը որպես պատասխան *«Who Shot Ya»*-ին, «*Vibe»*-ին տված հարցազրույցում ռեփերը կանչել է Շոն Քոմսին «Փաֆ Դեդդի», և Բիգի Սմոլսին և երկուսին էլ մեղադրել իրեն *մեջքից հարվածելու* կամ հարձակման մասին իմանալու և իրեն չզգուշացնելու մեջ։ Նա նշել է նաև հարձակումը կազմակերպած գործարարներ Ջեյմս Ռոզմոնդինի («Ջիմմի Հենչմեն») և Ջեք Ագնանթինի («Հայթիըն Ջեք») անունները։ Շաքուրը «Vibe»-ի լրագրող Քևին Փաուելին հայտնել է իր ենթադրյալ դավադիրների անունները, սակայն իրենց իսկական ինքնությունը թաքցնելու համար, հրապարակված հարցազրույցում Հենչմենին անվանել է «Բուքեր», իսկ Ջեքին՝ «Նայջել»։ Հարցազրույցին ծանոթ մարդիկ ասել են, որ նրանք այլ անուններ են օգտագործել այն բանից հետո, երբ ամսագիրը Հենչմենից սպառնալիքներ է ստացել։ «Vibe»-ի նախկին խմբագիրը հերքել է սպառնալիքներ ստանալը, սակայն չի բացատրել, թե ինչու է ամսագիրը փոխել իր կեղծանունները՝ դարձնելով «Հենչմեն» և «Հայիթի Ջեք»։

## Կազմ
«Hit 'Em Up»-ի բառերը հիմնականում ուղղված էին Բիգիին և Փաֆիին։ Շաքուրը դաժանորեն վիրավորում է Բիգիին ամբողջ ընթացքում։ Նա նաև օգտագործել է երգը որպես հարթակ՝ արտահայտելու իր համոզմունքը, որ Բիգիին մեղադրում է իր ռեփ ոճը գողանալու մեջ, ով պարզապես ընդօրինակում է իր ապրելակերպը։ Այս միտքը արտահայտվել է հետևյալ հատվածում՝ «Այժմ ամեն ինչ վերաբերում է *Versace*-ին, դու կրկնօրինակեցիր իմ ոճը» («*Now it's all about Versace, you copied my style»)*: Նա նաև անդրադառնում է նրանց վաղեմի ընկերությանը ասելով «Բիգի, հիշիր, երբ ես թույլ էի տալիս, որ քնես բազմոցիս» («Biggie, remember when I used to let you sleep on the couch?»*)*։ Երգի վերջում Թուփակը դժգոհում է Մոբ Դիփից։ Վերջինս պատասխանել է «Drop a Gem on 'em» երգով, որը թողարկվել է Թուփակի մահից կարճ ժամանակ առաջ (բայց հետագայում հեռացվել է եթերից)։ «Hit 'Em Up»-ը պարունակում է բազմաթիվ հայհոյանքներ, ինչի համար ստացել է Parental Advisory պիտակ։

«Hit 'Em Up»-ի կրկներգը հնչում է *Junior M.A.F.I.A*-ի «Player's Anthem» սինգլում։ «Get the money» արտահայտությունը կրկնվում է երգի ողջ ընթացքում, որը կատարում է *Junior M.A.F.I.A*-ի «Get Money» վերջին թողարկումը, որի ռեմիքսը («Gettin' Money» վերնագրով) նաև «Hit 'Em» երգի բիթն է։ Հաղորդվել է, որ Ֆեյթ Էվանսին, ով այդ ժամանակ Բիգիի նախկին կինն էր, տեսել են Շաքուրի հետ՝ Բիգիի հետ հրապարակային բաժանումից հետո։ Լրագրող Չակ Ֆիլիպսը նկատել է Ֆեյթ Էվանսին «Can Am»-ում մեկ տարի առաջ՝ 1995 թվականին, Շաքուրի հետ հարցազրույցի ժամանակ։ Ստուդիայի մարդիկ լրագրողին ասել էին, որ Ֆեյթ Էվանսը նույնպես ներդրում է ունեցել, և որ R&B երգչուհին մեկ կամ մի քանի բեք-վոկալ է կատարել «Take Money» երգում, որը հետագայում պետք է հայտնվեր «Hit Em Up»-ում։ Ինչ վերաբերում է ռեփերի 1995 թվականի հոկտեմբերի հարցազրույցին, Ֆիլիպսը հիշեց, որ 2012 թվականին․

Շաքուրի խոսքով՝ Էվանսը իրեն հագուստ է նվիրել, որը նա առաջարկել է  որպես հարաբերությունների վկայություն հարցազրույցի ժամանակ**։** Օգտագործելով դա Բիգիի դեմ «Hit'Em Up»-ում, Շաքուրը շարունակել է բորբոքել Էվանսի հետ սեռական հարաբերությունների մասին լուրերը երգի «You claim to be a player, but I fucked your wife» տողում։ Երգում երեք անգամ հայտնվում են Էվանսի հետ սիրավեպի մասին պնդումները։

Շաքուրը նաև հարձակվել է «Bad Boy Records»-ի և Բիգիի հետ կապ ունեցող բազմաթիվ այլ մարդկանց վրա, ինչպիսիք են Լիլ Քիմը և «Junior M.A.F.I.A.»-ի անդամները։ Նա բացականչել է, որ իրենց ապրելակերպը և այն, ինչի մասին ռեփ են անում, խարդախություն է, և որ իրենք փողոցից չեն։ Նա կարծում էր, որ նրանք միայն հավերժացնում են դրաման և չեն հասկանում, թե ինչ իրավիճակում են հայտնվել։ Բրոնքսի ռեփեր Չինո XL-ին նույնպես վիրավորել են գռեհիկ մեկնաբանությունների համար, որոնք նա արել էր Շաքուրի հասցեին իր «Riiiot!» երգում։ Բնօրինակ ձայնագրության մեջ Շաքուրը երգի վերջնամասում վիրավորել էր նաև Ջեյ Զիին, բայց հեռացրել էր այդ հատվածը այն բանից հետո, երբ «Outlawz»-ի անդամները հավատացրել էին նրան որ Ջեյ Զին ոչ մի կապ չունի «Death Row»-ի և «Bad Boy»-ի միջև առկա կոնֆլիկտի հետ։

Երգում հիշատակվում են Միացյալ Նահանգների բազմաթիվ վայրեր, այդ թվում՝ Բրուքլինը, Կալիֆոռնիան, Արևելյան ափը, Նյու Ջերսին, Նյու Յորքը և Արևմտյան ափը, ինչպես նաև Բրազիլիայի Ռիո դե Ժանեյրո քաղաքը։

## Տեսահոլովակ
«Hit 'Em Up»-ի երաժշտական տեսահոլովակը նկարահանվել է 1996 թվականի հունիսի 3-ին, Սլաուսոն պողոտայի մոտ գտնվող պահեստում՝ Լոս Անջելեսի «Fox Hills Mall»-ի մոտ։ Այն նկարահանել է «Look Hear Productions» պրոդյուսերական ընկերությունը։ Շաքուրը ռեփ է անում սպիտակ սենյակում The Outlawz-ի հետ, ինչպես նաև մանուշակագույն վանդակավոր և սև սենյակներում, որի ֆոնին փամփուշտների անցքերն են։ Հետին պլանում գտնվող հեռուստատեսային մոնիտորները ցուցադրում էին Շաքուրի, Փաֆիի և Բիգի Սմոլսի տեսահոլովակները և նույնիսկ «Made Niggaz» տեսահոլովակից հատվածներ։ Տեսահոլովակում խաղում էին դերասաններ, ովքեր հետ էին կանչվել «2 of Amerikaz Most Wanted» երաժշտական ​​տեսահոլովակում իրենց նախորդ դերերից՝ «Hit 'Em Up»-ում հարձակման ենթարկվածներից ոմանց անձնավորելու համար։ Դրանց թվում էր Բիգին, ում դերակատարը դատարկ հայացքով նայում է տեսախցիկին և կրում է «Կանգոլ» ապրանքանիշի սպորտային հագուստ և բաճկոն, որը նման էր Բիգիի կրած հագուստին։ Մինչ Շաքուրը ռեփ է կարդում Էվանսի հետ իր ենթադրյալ սիրավեպի մասին, Բիգիին նմանակողը կռվում է տեսախցիկի առաջ, որի ընթացքում Շաքուրը գոռում է նրա դեմքին։ Փաֆիին նույնպես նմանակում էին․ նա տեսախցիկի առաջ աջ ու ձախ թեքվելով իջեցնում և բարձրացնում էր իր արևային ակնոցը։

Ինչպես երգը, այնպես էլ «Hit 'Em Up» տեսահոլովակը կոչվել է «անպարկեշտ»։ Թրեքի երաժշտական տեսահոլովակում ներկայացված էին Արևմտամետ անդամները, որոնք ջարդում էին շենքերը Մանհեթենում, ինչը մեկ անգամ ավելի վաղ արդեն արվել էր *Tha Dogg Pound*-ի «New York, New York» երգի տեսահոլովակում։ «Hit 'Em Up»-ի տեսահոլովակը կարելի է գտնել «Tupac: Live at the House of Blues DVD-ում»։

## Թողարկում և արձագանք
Երգի ձայնագրությունն ավարտելուց հետո Շաքուրը շատ դրական է արտահայտվել թրեքի մասին՝ ասելով. 

«Hit 'Em Up»-ը առաջին անգամ հայտնվել է B կողմում (B-side), Շաքուրի «How Do U Want It» սինգլի մեջ, Outlawz-ի մասնակցությամբ։ 1996 թվականի հունիսի 4-ին Death Row Records անվան տակ,«Hit 'Em Up»-ը թողարկվել է 12 դյույմանոց կոմպակտ և 45 RPM արագությամբ  սկավառակի վրա։ Սինգլի սկզբնական շապիկն ուներ Փաֆիի գլուխը օձի մարմնի վրա, իսկ Բիգիի գլուխը խոզի վրա։ Իր մահից հետո այն և Շաքուրի վերջին ձայնագրված կենդանի կատարման «Live at the House of Blues» թողարկումը 2005 թվականին հայտնվել է մի քանի հավաքածուներում։ «Hit 'Em Up»-ը նույնպես ռեմիքս է արվել «Nu-Mixx Klazzics»-ում։ Թողարկվելուց հետո «Hit 'Em Up»-ը հաճախակի ռադիոեթեր էր ստանում՝ ելնելով շարունակվող հակասությունների նկատմամբ հանրային հետաքրքրությունից և ռադիոկայանների՝ բարձր վարկանիշ ունենալու ցանկությունից։ Այնուամենայնիվ, որոշ ռադիոկայաններ, ինչպիսիք են Լոս Անջելեսի KPWR-ը, հրաժարվել են այն հեռարձակել։ «Hit 'Em Up»-ի շարունակությունը «Bomb First (My Second Reply)» երգն էր։

«Hit'Em Up»-ն անվանվել է «վիճելի», «անպարկեշտ», «մտահոգիչ» և «դաժան»։ Ասում էին, որ Շաքուրի վիրավորանքների տեսարանը Արևելյան ափի ռեփերների հասցեին, որոնք հնչում էին գրեթե ողջ տեսարանի ընթացքում շատ կոպիտ էին***'։ Երգը «Dear Mama»-ի հետ միասին մեծ արձագանք է ստացել, դառնալով երիտասարդների կողմից ամենաշատ դիտվածը։ Շաքուրի համախոհների շրջանում այն ​​կոչվում էր «անհաջողություն բերող» երգ։ Լոս Անջելեսի ռադիոյի տնօրեն Բրյուս Ջեյմսը երգն անվանել է բոլոր ժամանակների «սկզբի, վերջի, հայհոյանքի, կեղտոտ բառերի դաժան երգ»***'։ Վավերագրական կինոռեժիսոր Կառլ Ուեսթոնը «Spin» ամսագրի հարցազրույցում ասել է, որ «Բիգգիի փախարեն եղած մարդկանց մեծ մասը կցանկանային գոնե վնասել Թուփաքին»։

Երաժիշտների շրջանում երգը քննադատության է արժանացել երգչուհի Դիոն Ուորվիքի կողմից, և գործընկեր ռեփերներ Քուլ Մո Դիի և Չակ Դիի հավանությանն է արժանացել, ինչպես նկարագրված է նրանց «Ther's God on the Mic. The 50 Real Greatest MCs» գրքում։ Նրանք զգում էին, որ թեև Շաքուրն այդ ժամանակաշրջանի ամենաբովանդակալից ռեփերներից մեկն էր, նա չափազանց հեռուն էր գնացել «Hit 'Em Up» երգով, ինչից հետո Շաքուրի երկրպագուները  հարձակվել էին վերջինիս վրա։

### Հետևանք
Երգը դիտվում է որպես շրջադարձային կետ Թուփակի և Բիգիի միջև եղած վեճի մեջ, որտեղ ասվել և կարդացվել են բաներ, որոնք անդառնալի էին։ Սա հանգեցրեց նրան, որ այն կոչվեց Արևելյան և Արևմտյան ափերի միջև ստեղծված պատերազմի սկիզբ, և հիփ-հոփի պատմության մեջ դարձավ դաժան ճակատամարտի կենտրոնական մասը։

«Hit 'Em Up» երգը ուսումնասիրվել է գիտնականների կողմից և նրանց կողմից օգտագործվել է որպես երիտասարդների հետ շփում ձևավորելու դասերի շարքի մի մաս։ Նրա հիմնական դերն այդ դասերում զայրույթը ռեփ երաժշտության մեջ սահմանելն էր։ Բիգգին սպանվել է Շաքուրի մահից վեց ամիս հետո։

## Արձագանք
### Բիգիից
«Hit 'Em Up»-ը լսելուց հետո Բիգին շարունակել է բողոքել կրակոցների հետ կապված իրեն ուղղված մեղադրանքների դեմ։ Նա նաև նշել է, որ «"Who Shot Ya?» երգը գրվել է նախքան Շաքուրի գնդակահարվելը և հետևաբար նրա մասին չէ։ Անդրադառնալով Բիգիի կնոջ՝ Ֆեյթի մասին երգվող հատվածին՝ Բիգին արտահայտել է իր անկարողությունը հավատալու Շակուրի պնդմանը։ Նա կարծում էր, որ Շակուրը մտադիր էր հարձակվել իր վրա Ֆեյթի միջոցով, թեև վստահ չէր, թե արդյոք նրանց միջև հանդիպում է տեղի ունեցել։ Ի վերջո, նա մտածեց, որ եթե ինչ-որ բան պատահած լիներ, դա իր գործը չէ, և որ Շակուրը չպետք է հրապարակայնորեն բացահայտեր այս տեղեկատվությունը երգում։ Բիգին արձագանքել է այս հարցին այնպես, ինչպես «Hit 'Em Up»-ին, ռեփ երգելով իր և Ջեյ Զիի համատեղ թողարկած «Brooklyn's Finest» երգում****, որտեղ նա ասել է․ «*If Faye have twins, she'd probably have two Pacs. Get it? Tupac's?»*։ «Hit 'Em Up»-ի թողարկումից կարճ ժամանակ անց Էվանսը գնացել է ռադիո և խոստովանել, որ հարաբերությունների մեջ է եղել Շաքուրի հետ, սակայն շարունակել է հերքել իրենց հարաբերությունների սեռական բնույթը։

### Այլ արտիստներից
Փաֆին դժվարությամբ էր հասկանում այն ​​ակնհայտ զայրույթը, որը Շակուրը արտահայտել էր Բիգիի նկատմամբ «Hit'Em Up»-ում։ Նա նաև արձագանքել է՝ հաստատելով իր և Բիգիի անմեղությունը կրակոցների առնչությամբ և այնուհետև ասել, որ մինչ դեպքը նրանք «ընկերներ էին», և որ «երբեք ոչինչ չէին անի իրեն վիրավորելու համար»։ «Vibe Magazine»-ին տված հարցազրույցում Շակուրի այն պնդումների վերաբերյալ, թե Բիգին և Փաֆին նախօրոք իմեացել են ծուղակի մասին, Փաֆին ասել է.

։

Լիլ Քիմն արձագանքել է իր «Big Momma Thang» երգի օրիգինալ տարբերակին, որը հասցեագրված էր Բիգիի կնոջը՝ Ֆեյթ Էվանսին և Շակուրին։ Junior M․A․F․I․A-ն տեսահոլովակ է նկարել «Get Money» երգի համար, որը դիտվել է որպես դիս Շաքուրի դեմ։ Բիգին հերքել է այս պնդումները՝ հայտարարելով. «Դա ուղղակի տեսահոլովակ է, ոչ ոք ժամանակ չունի ոչ մեկի վրա դիս անելու համար»։ Լիլ Սիզը թողարկումից հետո ասաց, որ Բիգին դեռևս սեր է տածում Շակուրի նկատմամբ և նույնիսկ հարգում է նրան։ Մոբ Դիփի վրա հարձակումը ի պատասխան նրանց ներգրավվածության էր  Capone-N-Noreaga-ի «L.A.L.A» երգին, որը պատասխան էր Սնուփ Դոգի և  Tha Dogg Pound-ի «New York, New York» տեսահոլովակին, որում անդամները դիտվում են որպես Tha Dogg Pound-ը և Death Row-ը քանդում են շենքերը Նյու Յորքում։ Մոբ Դիփը Շաքուրին պատասխանել է «Drop a Gem on 'em» երգով։ Այն սկզբում թողարկվել է որպես գովազդային սինգլ, իսկ ավելի ուշ հայտնվել է նրանց «Hell on Earth» ալբոմում։ Տեքստում այն կոնկրետ Շաքուրի անունը չի նշել, սակայն ակնարկել է կրակոցների միջադեպի մասին։ Բրոնքսի ռեփեր Քինգ Սունը նույնպես պատասխանել է Շաքուրին «New York Love (All Eyez On Sun)» երգով։

## Կիրառություններ
«Hit 'Em Up»-ն ի սկզբանե ներառվել է Շաքուրի «How Do U Want It» սինգլի B-կողմում։ 1998 թվականին այն թողարկվել է Շաքուրի առաջին «Greatest Hits» հավաքածու ալբոմում։ Երգի ռեմիքսը ցուցադրվել է «Nu-Mixx Klazzics»-ում (2003 թվական), ներածական բառերով բնօրինակ բացահայտ տարբերակից և հիմնական բառերով՝ խմբագրված ռադիո տարբերակից։ Երգի կենդանի տարբերակը ներառվել է 2005 թվականի «Tupac. Live at the House of Blues» ալբոմում։ «Hit 'Em Up»-ն առաջին անգամ թողարկվել է «Death Row Greatest Hits»-ում, և կրկին թողարկվել է որպես կենդանի ձայնագրություն 2004 թվականի 2Pac Live ալբոմում։

Էմինեմի «Quitter»-ի երկրորդ կեսում ռեփերը փորձում է վերափոխել «Hit 'Em Up»-ը և ինքնին Everlast-ին ուղղված դիս-թրեք է։ Էմինեմն ուներ «D12» հիփ հոփ խմբի աջակցությունը իր տարբերակում, ինչպես որ «Outlawz»-ն աջակցում էր Շակուրին բնօրինակում։ *Bow Wow*-ն «Hit 'Em Up» երգը վերաիմաստավորելով ստեղծել է «What I Think About You» դիս երգ (dis track) է ՝ ուղղված *Soulja Boy Tell'em* ռեփերին։

Երգը հայտնվում է «2Pac's Biopic»-ում, «All Eyez On Me» (2017 թվական), որտեղ Թուփակը կատարում է երգը ֆիլմում 1996 թվականի իր «House Of Blues» համերգի ժամանակ՝ որպես ուղերձ Բիգիին՝ խոսելով Բիգի կնոջ՝  Ֆեյթ Էվանսի հետ հարաբերությունների մասին։

## Քավեր տարբերակ
Պրոդյուսերներ Քեյն ՄակՆայթը և Ջոնաթան Հեյը վերաիմաստավորեցին «Hit 'Em Up»-ը հաուս և ջազ ժանրերում՝«Fat Beats Records»-ի օգնությամբ։

## Հիթ-շքերթ

## Հավաստագրումներ

## Ծանոթագրություններ

## Գրականություն

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

Կատեգորիա:1996 սինգլներ
Կատեգորիա:Ամերիկյան հիփ հոփ երգեր